बालिकाओं को तिलक लगाकर दी विदाई
भास्कर न्यूज | दौसा ग्रामीण
राजकीयबालिका माध्यमिक विद्यालय लवाण मुख्यालय पर आयोजित वार्षिकोत्सव कार्यक्रम में जूनियर कक्षा की बालिकाओं ने सीनियर कक्षा की बालिकाओं को तिलक लगाकर भावभीनी विदाई दी। विदाई समारोह कार्यक्रम से पूर्व रंगारंग सांस्कृतिक कार्यक्रम में बालिकाओं के साथ साथ जमकर ठुमके लगाए।
कार्यक्रम में मुख्य अतिथि समाजसेवी कैलाश धौंकरिया ने कहा कि कक्षा एक से दसवीं तक बालकों के साथ पढ़ाई करने के बाद विदाई का समय बड़ा दुख का समय होता है। उन्होंने कहा कि कडी़ मेहनत सच्ची लग्न से ही मंजिल प्राप्त की जा सकती है। उन्होंने कहा कि शिक्षा ही प्रगति का आधार है। बिना शिक्षा के मनुष्य विकास नहीं कर सकता है। उन्होंने कहा कि अध्यापकों का दायित्व है कि वे बालकों को शिक्षा के साथ साथ संस्कार पूर्वक शिक्षा भी दें। विशिष्ट अतिथि के पद से बोलते हुए कैलाश सोनी ने बालिका शिक्षा पर बल देते हुए कहा कि एक बालिका के शिक्षित होने से तीन परिवारों का उद्धार संभव है उन्होंने कहा कि बालकों का भविष्य कोरे कागज की तरह होता है। शिक्षकों का दायित्व है कि वे उन्हें शिक्षा देकर उनका भविष्य स्वर्ण अक्षरों से लिखकर बेहतर नागरिक बनने को प्रोत्साहित करें। समाजसेवी रमेश ठाकुरिया ने कहा कि शिक्षकों के साथ साथ बालकों का भी दायित्व है कि वे सच्ची लगन कडी मेहनत कर अच्छे अंक प्राप्त कर स्वंय के साथ साथ स्कूल गांव का नाम रोशन करे उन्होंने कहा कि स्कूल में अध्यनरत बालकों का 95 प्रतिशत रिजल्ट रहना गौरव की बात है इस तरह सभी बालकों को सीख लेकर पढाई करके बेहतर अंक प्राप्त कर गांव स्कूल का नाम रोशन करना चाहिए। इस दौरान उच्च अंक प्राप्त करने वाले वाले बालकों श्रेष्ठ शिक्षकों को पुरूस्कार देकर सम्मानित किया। विधायक ने विद्यालय में कमरे बनवाए जाने की घोषणा। कार्यक्रम के दौरान ग्रामीणों की मांग पर विधायक ने विधायक कोटे से कमरे बनवाए जाने की धोषणा की। इस दौरान प्रधानाध्यापिका सुमित्रा गोस्वामी, अनिल गौड़, कैलाश साहु,कैलाश सरस्या सहित अनेकों लोग मौजूद थे।
दौसा (ग्रामीण). वार्षिकोत्सवके दौरान छात्राओं को सम्मानित करते अतिथि।
hin_Deva bho_Deva hin_Deva hin_Deva hin_Deva